‘Rassistiese uitbarsting’ oor sportverbod: ‘Ek sal dit vir altyd berou’‘n Skermskoot van die plasing voor dit verwyder is. Die foto is digitaal gemanipuleer. “So no more sporting events for South Africa… I’ve never been more proud than to say our government are a bunch of K*****S…yes, I said it so go and f**k yourselves you black f***ing c***s.” [sic], het Maandag op Theunissen se Facebook-profiel verskyn. Dit was in reaksie op Fikile Mbalula, die minister van sport, se onlangse verbod op sporttoernooie weens transformasie. Die profiel is egter teen Dinsdag verwyder nadat ŉ skermskoot van die plasing soos ŉ veldbrand op sosiale media-platforms versprei het. Theunissen het in ŉ onderhoud met die radiostasie Cape Talk aan die aanbieder John Maytham gesê hy was baie kwaad oor die minister se uitlatings en dat hy dit in reaksie daarop gemaak het hoewel hy weet dit is nie ŉ verskoning nie. Volgens Theunissen is hy al vir langer as ŉ jaar werkloos weens die “tipe politiek in die land”. Volgens Theunissen het hy die inskrywing kort nadat hy dit gemaak het verwyder, maar iemand het toe reeds ŉ skermskoot daarvan gemaak en dit op Twitter gedeel. “Ek sal dit vir die res van my lewe berou. Ek is spyt oor die taal wat ek gebruik het en weet dit is maak seer en is onvanpas.” Theunissen het gesê sy uitlatings is nie ŉ weerspieëling van wie hy is nie. “Ek is glad nie ŉ rassis nie. Ek het die regering gekap en nie na die hele land as sulks verwys nie. Daar is niks wat ek nou daaraan kan doen nie. Ek weet dis nie ŉ verskoning nie, maar ek wou net graag jammer sê.” Theunissen het ook aan Maytham gesê hy sal die Menseregtekommissie kontak ten einde die saak te bespreek. Patricia de Lille, burgemeester van Kaapstad, het Dinsdag gesê sy sal die voorval na die Suid-Afrikaanse Menseregtekommissie verwys vir verdere ondersoek.